	0
	1
	2
	3
	4



PARLAMENTUL ROMÂNIEI

Camera Deputaţilor 


[image: image1.png]ROMANIA




	Comisia pentru agricultură, silvicultură, industrie alimentară şi servicii  specifice

Bucureşti,  09.02.2015

Nr.4c-4/40
	
	Comisia pentru  mediu şi echilibru ecologic
Bucureşti, 09.02.2015

Nr.4c-27/242


            Către,

BIROUL PERMANENT AL CAMEREI DEPUTAŢILOR 
Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.56/2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale, trimis Comisiei pentru mediu şi echilibru ecologic şi Comisiei pentru agricultură, silvicultură, industrie alimentară şi servicii specifice spre dezbatere în fond, în procedură de urgenţă, cu adresa nr.Plx.539 din 08 decembrie 2014.
	PREŞEDINTE,

Nini SĂPUNARU
	PREŞEDINTE,

Carmen Ileana MOLDOVAN

Bucureşti, 09.02.2015

RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.56/2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale

(PL.x  539/2014)

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru mediu şi echilibru ecologic au fost sesizate spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.56/2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale, transmis cu adresa nr. PL.x  575 din 15 decembrie 2014, înregistrat cu nr. 4c-4/509/09 decembrie 2014, respectiv cu adresa nr. 4c-27/242 din 09 decembrie 2014.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.983/11.09.2014);
· avizul favorabil al Comisiei pentru muncă şi protecţie socială;
Senatul, în calitate de prima Camera sesizată, a adoptat proiectul de Lege în data din 03.12.2014.
         Camera Deputaţilor este Camera Decizională potrivit prevederilor art.75 alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
Ordonanţă de urgenţă are ca obiect de reglementare trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale, avându-se în vedere, potrivit notei de fundamentare, elaborarea unitară şi urgentă a Strategiei Naţionale a Sectorului Pescăresc 2014-2020, asigurarea finanţării unor programe multianuale din sectorul pescăresc şi creşterea gradului de absorbţie a Fondurilor europene pentru pescuit.
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic şi Comisia pentru agricultură, silvicultură, industrie alimentară şi servicii specifice au examinat proiectul de lege, sus menţionat, în şedinţe separate. 

Membrii Comisiei pentru mediu şi echilibru ecologic au examinat proiectul de lege în şedinţa din 9 decembrie 2014. La lucrările Comisiei pentru mediu şi echilibru ecologic au fost prezenţi 18 deputaţi, din totalul de 22 membri ai Comisiei.

 Membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 27 ianuarie 2015. La lucrările Comisiei pentru agricultură, silvicultură, industrie alimentară şi servicii specifice  au fost prezenţi 35 deputaţi, din totalul de 37 membri ai comisiei.

   
La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Dumitru Daniel Botănoiu, secretar de stat în cadrul Ministerului Agriculturii şi Dezvoltării Rurale.
În urma examinării proiectului de lege şi a opiniilor exprimate de către membrii comisiilor, s-a hotărât, în unanimitate de voturi, să supună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.56/2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale., cu amendamentele admise prevăzute în anexa care face parte integrantă din în prezentul raport.
În raport cu obiectul său de reglementare, proiectul de lege supus dezbaterii face parte din categoria legilor ordinare.
	PREŞEDINTE,
Nini SĂPUNARU
	PREŞEDINTE,
Carmen Ileana MOLDOVAN


	SECRETAR,
Costel ŞOPTICĂ
	SECRETAR,
Vasile Daniel SUCIU



  Consilier  parlamentar, Anton Păştinaru         








     Consilier parlamentar, Andreea Negulescu
              Consilier parlamentar, Gabriela Ciurea
 Anexă 
AMENDAMENTE   ADMISE
În urma dezbaterii, Comisiile propune adoptarea proiectului de lege cu următoarele amendamente: 


	Nr. crt.
	Text 

Ordonanţa de urgenţă a Guvernului nr.56/2014
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	LEGE

pentru aprobarea Ordonanţei de urgenţă a Guvernului nr.56/2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale


	Nemodificat 

	

	2. 
	
	Articol unic. – Se aprobă Ordonanţa de urgenţă a Guvernului nr. 56 din 10 septembrie 2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale, publicată în Monitorul Oficial al României, Partea I, nr. 683 din 18 septembrie 2014.
	Articol unic. – Se aprobă Ordonanţa de urgenţă a Guvernului nr. 56 din 10 septembrie 2014 privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale, publicată în Monitorul Oficial al României, Partea I, nr. 683 din 18 septembrie 2014, cu următoarea modificare:
	Ca urmare a modificării survenite în textul legii. 

	3. 
	ORDONANŢĂ DE URGENŢĂ 

privind trecerea Agenţiei Naţionale pentru Pescuit şi Acvacultură din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale

	-------------
	Nemodificat 
	

	4. 
	Art. 1. - (1) Agenţia Naţională pentru Pescuit şi Acvacultură, instituţie publică cu personalitate juridică, denumită în continuare Agenţie, trece din subordinea Ministerului Mediului şi Schimbărilor Climatice în subordinea Ministerului Agriculturii şi Dezvoltării Rurale.

(2) Ministerul Agriculturii şi Dezvoltării Rurale preia de la Ministerul Mediului şi Schimbărilor Climatice activitatea aferentă domeniului piscicultură, îndeplinind funcţia de autoritate publică centrală în acest domeniu.
	-------------
	Nemodificat 
	

	5. 
	Art. 2. - (1) Ministerul Agriculturii şi Dezvoltării Rurale preia toate drepturile şi se subrogă în toate obligaţiile Ministerului Mediului şi Schimbărilor Climatice privind activitatea Agenţiei, cu excepţia celor prin care se realizează strategiile în domeniul pisciculturii.

(2) Personalul Agenţiei beneficiază de salariile şi de drepturile avute la data intrării în vigoare a prezentei ordonanţe de urgenţă, potrivit prevederilor legale în vigoare.

82/1991(3) În termen de 30 de zile de la data intrării în vigoare a prezentei ordonanţe de urgenţă, Ministerul Agriculturii şi Dezvoltării Rurale preia de la Ministerul Mediului şi Schimbărilor Climatice, pe baza protocolului de predare-preluare, numai structura de personal aferentă Agenţiei, prevederile bugetare pe anul 2014, execuţia bugetară până la momentul predării - preluării şi patrimoniul aferent activităţii de piscicultură, stabilit pe baza situaţiilor financiare întocmite potrivit prevederilor art. 28 alin. (1) din Legea contabilităţii nr. , republicată, cu modificările şi completările ulterioare.
	-------------
	La articolul  2, alineatul (1)  se modifică şi va avea următorul cuprins: 

    „Art. 2. - (1) Ministerul Agriculturii şi Dezvoltării Rurale preia toate drepturile şi se subrogă în toate obligaţiile Ministerului Mediului şi Schimbărilor Climatice privind activitatea Agenţiei.”

Autor: 

Comisia pentru agricultură 
(2) – Nemodificat 
(3) – Nemodificat 
	Pentru administrarea unitară a activităţii Agenţiei.



	6. 
	Art. 3. - (1) Se autorizează Ministerul Finanţelor Publice să introducă, în termen de 30 de zile de la data intrării în vigoare a prezentei ordonanţe de urgenţă, la propunerea ordonatorilor principali de credite, modificările ce decurg din aplicarea prevederilor acesteia în structura bugetului de stat şi în volumul şi structura bugetului Ministerului Agriculturii şi Dezvoltării Rurale şi bugetului Departamentului pentru ape, păduri şi piscicultură.

(2) Până la introducerea modificărilor prevăzute la alin. (1) în bugetul de stat şi în bugetele ordonatorilor principali de credite, finanţarea Agenţiei va fi asigurată din bugetul Departamentului pentru ape, păduri şi piscicultură.

(3) Ministerul Agriculturii şi Dezvoltării Rurale şi Ministerul Mediului şi Schimbărilor Climatice introduc modificările corespunzătoare în numărul maxim de posturi finanţate pe anul 2014.
	-------------
	Nemodificat 
	

	7. 
	Art. 4. - Imobilele aflate în administrarea Agenţiei rămân în administrarea acesteia, conform prevederilor legale aplicabile la data intrării în vigoare a prezentei ordonanţe de urgenţă.
	-------------
	Nemodificat 
	

	8. 
	Art. 5. - 48/2013În termen de 30 de zile de la data intrării în vigoare a prezentei ordonanţe de urgenţă, Ministerul Mediului şi Schimbărilor Climatice şi Ministerul Agriculturii şi Dezvoltării Rurale vor supune spre aprobare Guvernului proiectul de hotărâre pentru modificarea Hotărârii Guvernului nr.  privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice, cu modificările şi completările ulterioare, a Hotărârii Guvernului nr. 428/2013 privind organizarea şi funcţionarea Departamentului pentru ape, păduri şi piscicultură, precum şi pentru modificarea şi completarea Hotărârii Guvernului nr. 48/2013 privind organizarea şi funcţionarea Ministerului Mediului şi Schimbărilor Climatice şi pentru modificarea unor acte normative în domeniul mediului şi schimbărilor climatice, cu modificările şi completările ulterioare, precum şi a Hotărârii Guvernului nr. 545/2010 privind organizarea, structura şi funcţionarea Agenţiei Naţionale pentru Pescuit şi Acvacultură, cu modificările ulterioare.


(text Ordonanţa de urgenţă nr. 63/2014 )
	-------------
	Nemodificat 
	


PAGE  
8

_1097042292.doc
[image: image1.png]ROMANIA







